QH ผลงานปีนี้เติบโตแข็งแกร่ง โบรกฯชู 3 ปัจจัยหนุนเข้าลงทุน
QH ผลงานปีนี้เติบโตแข็งแกร่ง โบรกฯชู 3 ปัจจัยหนุนเข้าลงทุน
12 พ.ค. 2560

บล.ทิสโก้ ระบุในบทวิเคราะห์วันนี้(12พ.ค.) ว่า บริษัท ควอลิตี้เฮ้าส์ จำกัด (มหาชน) หรือ  QH รายงานผลประกอบการ ไตรมาส1/60 อยู่ที่ 653 ล้านบาท ลดลง 4% เทียบไตรมาสก่อนหน้า และ 12% เทียบช่วงเดียวกันของปีก่อน เป็นไปตามที่เราและตลาดคาด คิดเป็น 18% ของคาดการณ์ผลประกอบการทั้งปี 60 โดยมีรายได้จากบริษัทร่วม 390 ล้านบาท ลดลง 12.3% เทียบไตรมาสก่อนหน้า แต่เพิ่มขึ้น 13.2% เทียบช่วงเดียวกันของปีก่อน หลักๆ จาก HMPRO
QH รายงานรายได้รวมอยู่ที่ 3.45 พันล้านบาท ลดลง 12% เทียบไตรมาสก่อนหน้า และ 34% เทียบช่วงเดียวกันของปีก่อน ขณะที่อัตรากำไรขั้นต้นทรงตัวทั้ง เทียบช่วงเดียวกันของปีก่อน และ เทียบไตรมาสก่อนหน้า และมีค่าใช้จ่ายในการขายและบริหาร (SG&amp;A) ลดลง
ทั้งนี้ บริษัทมีอัตรากำไรอยู่ที่ 18.9% สูงกว่าที่เราคาดไว้ทั้งปีที่ 16.5% โดยเราคาดว่าแนวโน้มผลประกอบการจะเติบโตอย่างแข็งแกร่ง เนื่องจากการเปิดตัวโครงการแนวราบของ QH ที่จะเปิดตัวตลอดทั้งปีนี้ โดยจะเน้นไปในช่วงไตรมาส 3/60 ซึ่งมองว่ายอดจองได้ผ่านช่วงต่ำสุดในช่วงไตรมาส 1 ไปแล้ว มาอยู่ที่ 2.9 พันล้านบาท ลดลง 33% เทียบช่วงเดียวกันของปีก่อน, ทรงตัว เทียบไตรมาสก่อนหน้า โดยคาดว่ายอดจองจะมากขึ้นจากการเปิดตัวโครงการที่เพิ่มขึ้นรวมทั้งยอดขายของคอนโดมิเนียมโครงการเดิมเพิ่มขึ้น
ยังคงแนะนำให้ “ซื้อ” QH โดยมีมูลค่าที่เหมาะสม 4 บาท (SOTP) เนื่องจาก 1) มูลค่าน่าสนใจ 2) ผลประกอบการสูงขึ้นจากฐานต่ำ และ 3) ยอดจองของโครงการแนวราบเพิ่มขึ้น และมีปัจจัยเสี่ยง ได้แก่ 1) ผลประกอบการเติบโตน้อยกว่าคาด 2) ยอดจองแย่กว่าคาดจากโครงการประเภท high-end และ 3) ยอดจองของโครงการแนวราบชะลอตัวลง